Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: a 30/2001. (XII. 28.) KöM rendelethez
Paragraph Index: 956

i) egészségügyi célra történő igénybevételi lehetőségek tükrében. 3.1.10. Különleges jelentőség A látogatók, érdeklődők, turisták, lakosság számára kiemelkedő vonzerőt jelentő fajok élőhelyek, táji értékek, földtani értékek, barlangok leírása. 3.2. A tervezési terület legfontosabb természeti értékeinek meghatározása A korábbi értékelések eredményeinek összefoglalása és a legfontosabbak kiemelése a természeti értékek táblázatban feltüntetésével. Az értékek nemzetközi, országos vagy helyi jelentőségének minősítése a magas, közepes vagy alacsony értékekkel. 3.3. Ideális kezelési célkitűzések Ideális vagy hosszú távú természetvédelmi célkitűzések azok, amelyek elérésére a terület természetvédelmi kezelője akkor törekedne, ha céljai elérésében a tervezési területen semmi nem korlátozná. Az ideális célkitűzések fontossági sorrendbe állítása és első- és másodrendű célkitűzések szerint csoportosítása. 3.3.1. Elsődleges célkitűzések: a terület védetté nyilvánítását, nemzetközi védettségét indokló értékek megőrzése, fejlesztése, a veszélyeztetett fajok, élőhelyek fenntartásával, védelmével, az agresszív fajok korlátozásával, a hagyományos gazdálkodási módok megőrzésével, az ökológiai folyamatok (pl. szukcesszió) fenntartásával vagy fékezésével kapcsolatos célkitűzések. 3.3.2. Másodrendű célkitűzések: a terület védetté nyilvánítási céljaihoz kevésbé kapcsolódó kívánt célok mint például a terület bemutatása, oktatási, kutatási és szabadidős hasznosítása. 3.4. Korlátozó és veszélyeztető tényezők Táblázatos összefoglalása annak, hogy az egyes korlátozó vagy veszélyeztető tényezők milyen értékekre hatnak, hogyan és milyen módon háríthatók el. 3.4.1. A tervezési terület természetes folyamatai A tervezési területen belül eredő és ható ökológiai és geomorfológia, geológiai, hidrogeológiai folyamatok, amelyek korlátozzák a hosszú távú célkitűzések elérését. 3.4.2. A tervezési területen kívüli természetes folyamatok Azoknak a természetes változásoknak, folyamatoknak, a leírása, amelyek a területen kívülről származnak (pl. klimatikus tényezők, hidrológiai viszonyok megváltozása). 3.4.3. A tervezési területen belül érvényesülő emberi tényezők Annak vizsgálata, hogy

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes